CELEX: 62020TA0071
Language: el
Date: 2021-03-10 00:00:00
Title: Υπόθεση T-71/20: Απόφαση του Γενικού Δικαστηρίου της 10ης Μαρτίου 2021 — Puma κατά EUIPO — CAMäleon (PUMA-System) [«Σήμα της Ευρωπαϊκής Ένωσης – Διαδικασία ανακοπής – Αίτηση καταχωρίσεως λεκτικού σήματος της Ευρωπαϊκής Ένωσης PUMA-System – Προγενέστερα εικονιστικά σήματα της Ευρωπαϊκής Ένωσης PUMA – Σχετικός λόγος απαραδέκτου – Προσβολή της φήμης – Άρθρο 8, παράγραφος 5, του κανονισμού (ΕΚ) 207/2009 [νυν άρθρο 8, παράγραφος 5, του κανονισμού (ΕΕ) 2017/1001]»]

3.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 163/29
            
         
      Απόφαση του Γενικού Δικαστηρίου της 10ης Μαρτίου 2021 — Puma κατά EUIPO — CAMäleon (PUMA-System)
      (Υπόθεση T-71/20) (1)
      
      («Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως λεκτικού σήματος της Ευρωπαϊκής Ένωσης PUMA-System - Προγενέστερα εικονιστικά σήματα της Ευρωπαϊκής Ένωσης PUMA - Σχετικός λόγος απαραδέκτου - Προσβολή της φήμης - Άρθρο 8, παράγραφος 5, του κανονισμού (ΕΚ) 207/2009 [νυν άρθρο 8, παράγραφος 5, του κανονισμού (ΕΕ) 2017/1001]»)
      (2021/C 163/38)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Puma SE (Herzogenaurach, Γερμανία) (εκπρόσωπος: P. González-Bueno Catalán de Ocón, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: D. Gája και V. Ruzek)
      
         Αντίδικος ενώπιον του τμήματος προσφυγών του EUIPO: CAMäleon Produktionsautomatisierung GmbH (Dettenhausen, Γερμανία)
      
         Αντικείμενο
      
      Προσφυγή κατά της αποφάσεως του πρώτου τμήματος προσφυγών του EUIPO της 27ης Νοεμβρίου 2019 (υπόθεση R 404/2019-1), σχετικά με διαδικασία ανακοπής μεταξύ Puma και CAMäleon Produktionsautomatisierung.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του πρώτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 27ης Νοεμβρίου 2019 (υπόθεση R 404/2019-1) στο μέτρο που το τμήμα προσφυγών απέρριψε την ασκηθείσα από την Puma SE προσφυγή καθόσον η αίτηση καταχωρίσεως του λεκτικού σημείου PUMA-System ως σήματος της Ευρωπαϊκής Ένωσης δηλώνει τα προϊόντα και τις υπηρεσίες τα οποία εμπίπτουν στις κλάσεις 7, 9, 16 και 42 κατά την έννοια του Διακανονισμού της Νίκαιας, της 15ης Ιουνίου 1957, για τη διεθνή ταξινόμηση των προϊόντων και των υπηρεσιών με σκοπό την καταχώριση σημάτων, όπως έχει αναθεωρηθεί και τροποποιηθεί, και τα οποία αντιστοιχούν, για καθεμία από τις εν λόγω κλάσεις, στην ακόλουθη περιγραφή:
                  
                              —
                           
                           
                              κλάση 7: «ηλεκτρικό κατσαβίδι»·
                           
                        
                              —
                           
                           
                              κλάση 9: «υλικό πληροφορικής», «ηλεκτρονικοί υπολογιστές», «εξοπλισμός για την επεξεργασία δεδομένων και ηλεκτρονικοί υπολογιστές», «περιφερειακές συσκευές πληροφορικής», «περιφερειακές συσκευές προσαρμοσμένες για χρήση με ηλεκτρονικούς υπολογιστές», «μαγνητικά και οπτικά υποθέματα αποθήκευσης δεδομένων», «εκτυπωτές ηλεκτρονικών υπολογιστών», «ανιχνευτές θερμότητας» και «όργανα μέτρησης»·
                           
                        
                              —
                           
                           
                              κλάση 16: «κατάλογοι σχετικοί με λογισμικό», «οδηγίες χρήσεως λογισμικού», «εγχειρίδια οδηγιών χρήσεως», «εγχειρίδια οδηγιών χρήσεως για ηλεκτρονικούς υπολογιστές, συσκευές κινητής τηλεφωνίας και ηλεκτρονικούς υπολογιστές τσέπης» και «βιβλία»·
                           
                        
                              —
                           
                           
                              κλάση 42: «ενημέρωση και συντήρηση λογισμικού και προγραμμάτων πληροφορικής», «ρύθμιση παραμέτρων υλικού πληροφορικής μέσω λογισμικού», «ρύθμιση παραμέτρων δικτύων πληροφορικής μέσω λογισμικού», «ρύθμιση παραμέτρων λογισμικού», «παροχή συμβουλών σχετικά με υλικό και λογισμικό πληροφορικής» και «υπηρεσίες τεχνικής συνδρομής σχετικά με λογισμικό».
                           
                        
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Η Puma και το EUIPO φέρουν έκαστος τα δικαστικά έξοδά του.
               
            
         (1)  EE C 114 της 6.4.2020.